মিতালি রাজের রাজ্যের মেয়ে পিভি সিন্ধুর বেতনের খবর প্রকাশ্যে এসেছে। রিও অলিম্পিক্সের রূপো জয়ী তারকা সিন্ধুকে চাকরি দেওয়ার কথা ঘোষণা করেছিল অন্ধ্রপ্রদেশ সরকার।
এ বার ভারতের মহিলা দলের অধিনায়ক মিতালিকে এক কোটি টাকা ও বাড়ি করার জন্য ৬০০ বর্গ গজ জমি দেওয়ার কথা ঘোষণা করেছে তেলঙ্গানা সরকার। মুখ্যমন্ত্রী কে চন্দ্রশেখর রাওয়ের সঙ্গে দেখা করেন মিতালি। ভারতের মহিলা দলের অধিনায়ককে অভিনন্দন জানিয়ে মুখ্যমন্ত্রী বলেছেন, ‘‘বিশ্বকাপে অসাধারণ খেলেছো। ফাইনালে ভারত জিতবে, এটাই ধরে নিয়েছিলাম আমরা। দুর্ভাগ্য ভারতের। সামান্য ব্যবধানে হারতে হয়েছে। গোটা টুর্নামেন্টেই ভাল খেলেছো মিতালি। সবচেয়ে বেশি রান করে রেকর্ড গড়েছ তুমি। তেলঙ্গানা ও হায়দরাবাদ শহরের গর্ব মিতালি।’’
মিতালিকে তো পুরস্কৃত করা হচ্ছেই, সেই সঙ্গে ভারতের মহিলা দলের অধিনায়কের কোচ আর এস আর মূর্তিকেও সংবর্ধিত করেছে তেলঙ্গানা সরকার। মুখ্যমন্ত্রী মিতালিকে ২৫ লক্ষ টাকা পুরস্কার দেওয়ার কথা ঘোষণা করেছেন মুখ্যমন্ত্রী।